অনুবাদ ও সম্পাদনায় ❝ শান্ত কুমার দাস ❞
১৬০০ খ্রিষ্টাব্দ।
কয়েক দশক ধরে, পর্তুগিজ ক্যাথলিকরা জাপানে বাণিজ্য থেকে প্রচুর লাভবান হয়েছে।
তারা এর অবস্থান গোপন রেখেছে তাদের চিরশত্রু- ইউরোপীয় প্রোটেস্ট্যান্টদের কাছ থেকে। [প্রোটেস্ট্যান্ট- খ্রিষ্টধর্মে তিন মতাবলম্বী জনগোষ্ঠী রয়েছে; এর একটি হচ্ছে প্রোটেস্ট্যান্ট।]
ওসাকায়, ক্ষমতাসীন তাইকো মারা গিয়েছেন, রাজ্যভার রেখে গিয়েছেন এক তরুণ যুবরাজের স্কন্ধে।
পাঁচজন যুদ্ধবাজ এখন জড়িয়ে পড়েছে তুমুল সংঘর্ষে।
তাদের প্রত্যেকেরই এমন এক অভিধার শিরোমণি লাভের যাচ্ঞা যা তাদের প্রতাপকে করে তুলবে নিরঙ্কুশ ..."
SHŌGUN
ক্যাপ্টেন, আমি কোনো তারার বিষুবলম্ব নির্ধারণ করতে পারিনি কারণ...
মেঘ।
হ্যাঁ, মেঘের কারণে।
তবে সাদা বালি পেয়েছি।
সঠিক করে বললে, ১০ নম্বর দাগে।
দশ ফ্যাথম গভীরে, সাদা বালি আছে।
তুমি যা দেখতে চাও সেটাই দেখেছো।
ম্যাজেলান প্রণালীর নাব্যপথের ব্যাপারে ওই জারজ স্প্যানিশের গাইড বইটি ঠিক ছিলো, তাই না?
এদিকে দাও। এই অভিশপ্ত গাইড বইটা আমাদের দুর্দশা হয়ে এসেছে।
তোমার পরিকল্পনা তৈরি করার সময় হয়ে এসেছে।
খাবার ফুরিয়ে গেছে।
আজ রাতে, জলও ফুরিয়ে যাবে।
আমরা ডাঙায় পৌঁছাবো।
শালার ইংরেজ নাবিক। জানেই না কখন হাল ছাড়তে হয়।
আমরা জাপানের দীপপুঞ্জে পৌঁছাবো।
জাপানের দ্বীপ? যা বলছো তা নিজে শোনো, এগুলো স্কার্ভির লক্ষণ।
আমরা সেই অন্ধকার ভূমি দখল করবো এবং তারপর হল্যান্ডে ফিরবো।
সারা বিশ্ব ঘুরে আমরা ধনী হয়ে ফিরে আসবো।
না।
না, পাইলট।
আমি নেই।
আমরা ৫টি জাহাজ নিয়ে রওনা হয়েছিলাম।
পাঁচ শতাধিক ক্রু নিয়ে।
এখন কেবল একটাই জরাজীর্ণ জাহাজ অবশিষ্ট আছে।
যখন আমার বয়সে পৌঁছাবে, তুমি বুঝবে কখন থেমে যেতে হয়।
কাপুরুষরা এভাবেই পালানোর চেষ্টা করে।
ইরাসমাস এখনও বারোজনের আবাস যারা আপনার ভরসায় বসে আছে...
আমার ভরসায় বসে আছে, কেন??
আমরা আমাদের মিশন সম্পন্ন করতে ব্যর্থ। দেখতে পাচ্ছো না? আমরা কেবলই মরীচিকা খুঁজছি!
বেশ। থাকুন আপনি।
পাইলট।
ভয় অনুভবের সূচনা হলো খরার আকাশ থেকে বর্ষণের ন্যায়।
যেমন মৃদু হাওয়া আলতো করে মুখ ছুঁয়ে দিয়ে যায়।
অনুভব করতে পারছো?
এটা সর্বশক্তিমান ঈশ্বরের নিঃশ্বাস।
তিনি আমাদের ডাকছেন।
শোনো।
তিনি আমাদের বাড়িতে ডাকছেন।
অনাহারী।
এরা কারা...?
প্রথম পর্বঃ পাইলট
পিতা।
ও অত্যাশ্চর্য পক্ষী।
যথার্থই।
সে সূর্যের আড়ালে নিজেকে লুকিয়ে রাখে।
শক্তি সঞ্চয় করে,
অপেক্ষা করে তার সঠিক সময়ের।
হয়তো ওর উপস্থিতি টেরও পাবে না।
তাহলে,
এবার আমরা যাই?
ওসাকা প্রাসাদে স্বাগতম।
প্রভু ইশিদো আপনাকে নিজ কক্ষে অবস্থান করার বার্তা পাঠিয়েছেন।
তিনি আসলেই এসেছেন দেখে আশ্চর্য হয়েছি।
জ্ঞানী বুঝে যখন তার জীবনের সায়াহ্ন এসে দুয়ারে দাঁড়ায়।
কী সংবাদ?
ওসাকা আমার পছন্দ না।
এই জায়গাটি...
...আবর্জনার স্তুপে পরিণত হয়েছে।
সেক্ষেত্রে,
দ্রুত কার্যটির ইতি টানা যাক।
ওসাকায় স্বাগত।
রাজপ্রতিনিধি পরিষদ আপনার আগমনে অত্যন্ত আনন্দিত।
এই বসার ব্যবস্থা নতুন।
আমরা এটিকেই উপযুক্ত মনে করেছি,
বর্তমান পরিস্থিতিতে।
অধিপতি তোরানাগা,
তাইকোর মৃত্যুর বর্ষের পর থেকে,
আমরা উদ্বেগের সাথে প্রত্যক্ষ করেছি যে
আপনি পরিষদের বিরুদ্ধে শক্তি একত্রিত করেছেন।
যা যৌক্তিক কারণে প্রয়াত তাইকো নিষিদ্ধ করেছিলেন।
আমি কী শক্তি একত্রিত করেছি?
আপনি ছয়টি বিয়েতে সম্মতি দিয়েছেন।
এবং আপনার জায়গীরের আয়তন দ্বিগুণ হয়েছে।
আমি যদি রাজপ্রতিনিধি পরিষদের সহপারিষদবর্গের উদ্বেগের কারণ হয়ে থাকি,
তবে আমাকে অবশ্যই বলতে হবে যে আমি কান্তোর অধিপতি হয়েই সন্তুষ্ট।
আমি কখনোই প্রথমে শান্তিতে বিঘ্ন ঘটাবো না।
অদ্ভুত।
যেখানে আজ প্রাতে এদোতে আপনার প্রাসাদে যুবরাজের মাতাকে নিয়ে যাওয়া হয়েছে।
না কোনো আগাম সংবাদ, না অনুমতি।
রানী ওচিবার বোন, আমার পুত্রবধূ, সন্তান জন্ম দিতে চলেছে।
না কি আপনি রানী ওচিবাকে জিম্মি করে রেখেছেন,
এখানে ওসাকায় আপনার নিরাপত্তা নিশ্চিত করার জন্য?
এখন শান্তির সময়, অধিপতি ইশিদো।
রানী আমার প্রাসাদে জিম্মি নন...
ঠিক যেমনটি আমি জিম্মি, এই প্রাসাদে।
তাইকো আজ যদি আমাদের মাঝে থাকতেন, কী বলতেন তিনি?
আমি মনে করি তিনি সন্তুষ্ট হতেন,
আমরা পাঁচজন এখনও একমত হতে পারি না জেনে।
তার শেষ ইচ্ছা ছিলো ক্ষমতার শান্তিপূর্ণ বণ্টন।
হ্যাঁ, যতদিন না যুবরাজ সিংহাসনে উপবিষ্ট হওয়ার বয়সে পৌঁছান।
আর সেই দিনটির জন্য আমি অপেক্ষায় আছি।
এই বৈঠকগুলো খুবই শ্রান্তিকর।
তাহলে ভিন্নভাবে কথাটা বলছি।
পর্ষদ রানীর প্রত্যাবর্তনের দাবির পক্ষে মত দিয়েছেন।
ক্ষমতাচ্যুতের শাস্তির সহিত।
সময় এসেছে সেইসব রাষ্ট্রদোহীদের পরিচয় প্রকাশ করার...
যারা যুবরাজের কর্তৃত্ব হরণের অভিলাষ রাখে।
হোক সে নিম্নজাত, মহৎ বংশোদ্ভূত, এমনকি আপনার মতো মিনোওয়ারা বংশজাত কেউ।
আপনি চারটি স্বাক্ষর দেখতে পাবেন৷
অধিপতি কিয়ামা, সুগিয়ামা, ওহ্‌নো...
এবং আমার।
ক্ষমা করবেন,
কিন্তু আমার প্রভু কি সবকিছু আইন অনুযায়ী করেননি?
এ ধরনের ভিত্তিহীন অভিযোগের কালিমালেপন করে তাকে রাষ্ট্রদ্রোহী আখ্যা দিচ্ছেন...
তাদায়োশি, বসো!
আমাকে ক্ষমা করবেন,
কিন্তু আপনার এমন অপমান শুনে বসে থাকতে পারিনি।
অপমান?
অধিপতি ইশিদো আমাকে অপমান করেছেন এমন কথা বলার স্পর্ধা হয় কিভাবে তোমার?
আমি সম্মানের সাথে আত্মহত্যা করার অনুমতি চাইছি।
আমি আমার পরিবারবৃক্ষকে ধ্বংস করবো ...
এবং আমার নাম বহন করবে এমন কাউকে রেখে যাবো না ।
সঞ্চালক, ক্ষমা করবেন।
যা হয়েছে তা আর ফেরানো যাবে না।
তবে আমাকে বলতেই হচ্ছে যে এহেন শিশুসুলভ আক্রোশ আপনার বংশে সাধারণ,
এবং এটি তাইকোর গৌরবমাখা ঐতিহ্যের অপমান।
আপনার নিকট যুবরাজের মাতাকে এদো থেকে মুক্তি দেয়ার জন্য সাত দিন সময় আছে।
এবং তারপর...
মতপ্রদানের মাধ্যমে আমরা আপনার ভাগ্য নির্ধারণ করবো।
উসামি তাদায়োশি --
ওর সাথে আপনার পৌত্রীর বিবাহ হয়েছে না?
হ্যাঁ। ফুজির সাথে, যে আমার সকল পৌত্র-পৌত্রীদের মধ্যে শ্রেষ্ঠ।
তার কিছু হবে না।
ছেলেটা অবিবেচকের মতো কাজ করেছে।
এখানে দোষ কেবলই তার।
না,
সে সাহসী ছিলো।
আমি এই সব নিরর্থক মৃত্যুকে সমর্থন করি না।
তাহলে আমরা এখনো এখানে কেন?
রাজপ্রতিনিধিদের দ্বারা ঘেরা এক প্রাসাদে, যারা আমাদের মৃত্যু কামনা করে।
একবার তারা যুবরাজের মাতাকে ফিরে পেলে,
আমাদের সবাইকে হত্যা করার পক্ষে সমর্থন দেবে।
দুঃখিত মিত্র,
এখন যদি আমরা যুদ্ধে যাই, একের বিপক্ষে চারটে বাহিনীর যুদ্ধ হবে, যাতে আমাদের হার অবশ্যম্ভাবী।
আমাকে এখানেই অবস্থান করতে হবে।
তাই আমার পরিবর্তে আপনাকে আজিরোতে যেতে হবে।
আপনি আপনার শত্রুদের হাতে বন্দী,
মৃত্যুর দিন গণনা করছেন...
আর আমাকে একটা বিদেশী জাহাজ পরিদর্শন করতে বলছেন?
দয়া করে অবিলম্বে প্রস্থান করুন।
ভাবছি আপনি ভুল করছেন কি না, হিরোমাৎসু...
যে রাষ্ট্রনেতারা আমাকে হত্যা করতে চায় তাদের সমর্থন না করে আমাকে সমর্থন করে।
এটা সম্পর্কে আমিও চিন্তা করেছি।
সবকিছু জাহাজে থাকতে হবে যাতে আমার কাকামশাই নিরীক্ষণ করতে পারে।
প্রভু ইয়াবুশিগে?
যত তাড়াতাড়ি সম্ভব তাকে বিষয়টি জানিয়েছি।
তিনি এটি নিজ চোখে দেখতে চান।
জ্যান কিভাবে দেখবে? সরে যাও!
তারা কী করছে দেখতে পাচ্ছো? বলো।
মনে হয় তারা জাহাজটিকে তীরে ভিড়াচ্ছে।
বলতে পারবে তারা কারা? তারা কি ক্যাথলিক?
চুপ করো!
তোমাদেরকে বলে আসছি তো। তারা জাপানি।
আচ্ছা, এক এক করে ঈশ্বরকে ধন্যবাদ দাও, ব্যস্ত হয়ো না।
আমরা আমাদের গন্তব্যে পৌঁছে গেছি। প্রাচ্যে পর্তুগালের গোপন সাম্রাজ্য।
অসম্ভব।
- নির্দেশনা এখনো বলবৎ আছে। - কোন অংশটা এখনো বলবৎ আছে?
আমি শুধু জানি যে সান্তা মারিয়া ছাড়ার সময় দক্ষিণ এবং উত্তরে...
স্প্যানিশ জাহাজ দ্বারা বেষ্টিত ছিলাম।
আর আমরা এই পাইলটের কারণে বেঁচে গিয়েছি।
আমরা এখনো আলোচনা করতে পারি, আমাদের কাছে বাণিজ্য করার জন্য পণ্য আছে।
বলা বাহুল্য, আমার পর্তুগিজ সাবলীল।
পর্তুগিজরা যখনই তাদের বলবে আমরা কে, তারা আমাদের মৃত্যুদণ্ড দেবে।
তারা এখনও জানে না আমরা কে ...
কারণ নির্দেশিকা পুস্তিকাগুলি এখনও ক্যাপ্টেন-জেনারেলের কেবিনে তালাবদ্ধ আছে।
যতক্ষণ ওগুলো ওখানে থাকবে, আমরা নিরাপদ থাকবো।
আমরা কেবলই বণিক,
সমুদ্রে হারিয়ে গেছি, নিরাপদ পথের সন্ধান করছি বাড়ি ফেরার।
তোমার মনে হয় এই পরিকল্পনা কাজে দেবে?
এটাই তো আপনারা বুঝতে পারছেন না, অধিকাংশরাই।
তারা আমাদের বায়ুপ্রতিমুখে খুঁজে পেয়েছিলো, নির্বাত, স্রোতের মাঝে ধ্বংসাবশেষের মতো ভাসমান অবস্থায়।
আমরা মহামারী সহ্য করেছি,
অনাহারের তিক্ততার আস্বাদ পেয়েছি এবং দড়ির উপরে থাকা বাছুরের চামড়া চিবিয়ে ক্ষুধা নিবারণের চেষ্টা করেছি।
এতক্ষণে আমাদের লাশ হয়ে যাওয়া উচিত ছিলো।
কিন্তু আমরা এখানে।
বারোজন, দুর্গন্ধযুক্ত …
…কিন্তু খুব শক্তিশালী দুর্বৃত্ত প্রোটেস্ট্যান্ট...
একটি বর্বর উপজাতি ...
এবং অভিশপ্ত, জারজ পর্তুগিজ নৌবহরের বিরুদ্ধে একটি মিশনে।
হ্যাঁ!
এবং মনে করি যে আমাদের সাফল্যের সম্ভাবনা উজ্জ্বল।
এখানে আমরা মরবো না।
ফুজি, এবার কিন্তু সীমালঙ্ঘন করছো…
কাছে আসবেন না।
এটা আমাদের অধিপতির আদেশ। আমাদের পুত্রকে দিয়ে দাও!
আমি দিবো না!
ফুজি।
তাদায়োশি অধিপতি ইশিদোর সম্মুখে আমাদের অধিপতিকে অপমানিত করেছে ...
এবং তারপর আমাদের পুত্রকে হত্যা করার শপথ করেছে।
আমি জ্ঞাত হয়েছি। এর জন্যে দুঃখিত।
কিন্তু আমাকে না কি বেঁচে থাকতেই হবে।
এটা যে আমাদের অধিপতির আদেশ।
আমি তোমার স্বামী -- !
আর সে তোদা হিরোমাৎসুর পৌত্রী,
এমন একটি নাম যার প্রতি তোমার সম্মান প্রদর্শন করা উচিত।
তোমার কৃতকর্মের কারণে তার পরিবারের অন্ত হতে যাচ্ছে আজ।
তার সাথে এমন কঠোর আচরণ করার স্পর্ধা কী করে হয়?
আমি দুঃখিত,
কিন্তু তোমার স্বামী যা বলেছে তা সঠিক।
আমি জানি তুমি এমন অনুভব করছো যেন যম তোমার দেহ থেকে আত্মা টেনে বের করছে।
আমিও এমন অনুভব করেছি।
কিন্তু,
এটা এমন এক কৃপা যা প্রত্যাখ্যান করতেই হবে।
আমি তোমার মত শক্তিশালী নই, মারিকো।
উদ্দেশ্যহীনভাবে এই পৃথিবীতে থাকার ক্ষমতা আমার নেই।
যদি তিনি তোমাকে বেঁচে থাকার আদেশ দিয়ে থাকেন,
তবে এটাই তোমার উদ্দেশ্য।
মৃত্যুর আগে এই পুত্রকে তার মায়ের কোলেই থাকতে দাও।
প্রভু --
আমাকে ক্ষমা করে দিন।
তোমার কাকামশাই আগে কখনো এই গ্রামে পা রাখেননি।
এমনকি তোমার পিতার মৃত্যুর সময়েও সে আসেনি।
আমাদের এই সুযোগের পূর্ণ সদ্ব্যবহার করতে হবে।
শুধুমাত্র অধিপতি ইয়াবুশিগেই তোমাকে তোমার প্রাপ্য জায়গীর দিতে পারে।
বন্দীরা, উঠে এসো!
নিষ্কর্মা কাপুরুষের দল --
ইযুর অধিপতি ইয়াবুশিগে, তোমাদেরকে নির্দেশ দিয়েছেন...
উপরে উঠে এসে নিজেদের পরিচয় দিতে।
হ্যালো। তুমিই কি এদের দলনেতা?
আমি জন ব্ল্যাকথর্ন,
এবং আমি আপনার সাথে কথা বলতে চাই।
এক্ষুণি সবাই উপরে উঠে আসো।
আপত্তি না থাকলে আমি একা উঠে আসছি।
তোমরা কী বলছো বুঝতে পারছি না। সবাই উঠে এসো!
- না, ওরা তোমাকে মেরে ফেলবে, পাইলট। - তাদের তরবারিগুলো দেখো।
উপরে নিয়ে এসো ওদের!
সাবধান!
না, না, না। তাদের সাথে যুদ্ধ কোরো না।
সিঁড়ি দিয়ে উঠে যাও! প্রতিরোধ কোরো না!
সবাই উঠে যাও!
না, না মারবে না। আমাদের তাকে জীবিত চাই।
নিয়ে এসো!
উঠে পড়ো!
জানোয়ারের দল।
শালা জানোয়ার।
এখন আমি একা উঠে এসে আমার লোকদের পক্ষে কথা বলবো।
যতক্ষণ ফিরে না আসছি তাকে বন্দী করে রাখো।
পাইলট! পাইলট!
জানোয়ার!
আমি আত্মসমর্পন করছি।
আত্মসমর্পন করছি।
আমরা বণিক।
আমাদের মুক্তি দেওয়ার জন্য অনুরোধ করছি যাতে আমরা নিরাপদে আমাদের জাহাজে ফিরে যেতে পারি।
আপনাদের কোনো ক্ষতি করার উদ্দেশ্য নেই আমাদের।
মুরাজি।
তুমি তো খ্রিষ্টান।
পর্তুগীজ বলতে পারো?
অল্প অল্প।
তাকে ভদ্র আচরণ করতে বলো।
ওমি-সামা বলেছেন, "ভদ্র আচরণ করো"। [সম্মানিত ব্যক্তিদের এই নামে ডাকা হয়]
এটা কি জাপান?
হ্যাঁ।
তোমার ভাষায় বলবো কীভাবে, "আমি বুঝেছি"?
আমার লোকেদের মুক্তি দেয়ার অনুরোধ করছি।
সম্ভব নয়।
ভদ্রভাবেই হাতজোড় করছি।
অনুগ্রহ করে, জাপানে, ভদ্র আচরণ করুন।
যদি এভাবেই সে অতিথিদের সাথে আচরণ করে ...
তবে এই নীচ শয়তানকে বলো যে আমি তার সমগ্র দেশের উপর মুত্র বিসর্জন করি।
তুমি একটা আদব-কায়দাহীন অসভ্য।
"বুঝতে পেরেছো?"
এই লোকটি কি খ্রিষ্টান?
আমরা জানি না...
দয়া করে দুরে থাকো!
তাকে বন্দী করা হয়েছে কেন?
যথেষ্ট হয়েছে!
পিছিয়ে যাও!
ভাষান্তরিক কোথায়?
অধিপতি ইয়াবুশিগে, আপনার এই গ্রামে আগমন আমাদের জন্য সম্মানের।
সে-ই কি এখানকার সেরা যাজক?
যাজক, আপনি আমার এবং এই ভিনদেশীর কথোপকথন ভাষান্তর করবেন।
সে কে?
এবং সে এখানে কেন এসেছে?
আমাদের কর্তা, ইযু প্রদেশের অধিপতি, কাশিগি ইয়াবুশিগে,
জানতে চান তুমি কে এবং কিভাবে এই দেশে এসেছো।
তুমি কে?
প্রভুর এক সেবক।
তোমার প্রভু। প্রথমে সেটা পার্থক্য করে বলতে শেখো, ভন্ড রোমান ক্যাথলিক।
যাজক। সে তোমার উপর রাগ দেখাচ্ছে কেন?
সে দুষ্ট।
মানুষ হত্যা করে।
জলদস্যু।
আমার নাম জন ব্ল্যাকথর্ন। আমি ইংরেজ।
এক ডাচ বাণিজ্য জাহাজ, ইরাসমাসের পাইলট। আমরা দুই মাস আগে পথ হারিয়েছি।
মিথ্যা! ওটা একটা ডাচ জলদস্যু জাহাজ ...
এবং তুমি একজন জলদস্যু, এই শান্তিপূর্ণ পর্তুগিজ বসতিতে যুদ্ধ করতে এসেছো।
যাজক! ভাষান্তর করে বলো।
খুব খারাপ একটা মানুষ।
সে এসেছে জাপানি ও পর্তুগিজদের হত্যা করতে।
তারা আমাদের সম্পর্কে জানে না, তাই না?
তুমি তাদের বলেছো যে ইউরোপের একমাত্র দেশ পর্তুগাল।
যার মানে তোমার এই ক্যাথলিক ধনভাণ্ডারে পা রাখা আমিই প্রথম ইংরেজ নাবিক।
এবং আমার কথা অনুবাদ করার কোন ইচ্ছা তোমার নেই।
বার্তালাপ করার জন্য আমি মহারাজকে অনুরোধ করছি।
আমি বিনীতভাবে নিরাপদে দেশান্তরণের প্রার্থনা করছি।
তাকে বলুন তার জাহাজ জব্দ করা হয়েছে।
মাস্টার ইয়াবুশিগে বলেছেন তোমার পাষণ্ড জাহাজ এখন তার।
শীঘ্রই তোমার এবং তোমার লোকেদের মৃত্যুদন্ড কার্যকর করা হবে।
থামো!
আমি তাদের একজন নই!
এবং কোনো ক্যাথলিককে আমার হয়ে কথা বলতে দিবো না।
ইউরোপে নয়, এবং অন্ধকারে নিমজ্জিত এই জায়গায় তো নয়ই।
থামো।
তাকে একটা বাড়িতে নিয়ে গিয়ে স্নান করাও।
প্রভু! এটা বিপদজনক!
জলদস্যুটিকে হত্যা করতে হবে!
আপনার কাছে কি প্রমাণ আছে যে সে সত্যিই জলদস্যু?
সে ক্রুশের অপমান করেছে!
এসব ধর্মীয় বাজে কথা শোনার সময় নেই আমার।
জলদস্যুটিকে হত্যা করতে হবে!
বেশ। কিন্তু তার জায়গায় অন্য কাউকে বেছে নাও।
আমরা এটি আমার বিশেষ উপায়ে করবো।
স্যরি ফাদার, শীঘ্রই আমরা এই সমগ্র মহাদেশে রাজত্ব করবো।
নিজের খোঁয়াড়ে ফিরে যাও, পাছা দোলাতে দোলাতে।
ভালো করে চেষ্টা করুন, জেঠামশাই।
সর্বদা পরাজিত হন আপনি!
এই খেলা আমার কাছে নতুন, কুমার।
একজন বৃদ্ধের পক্ষে এটা খুবই জটিল।
আপনি কি শৈশবে খেলতে শিখেননি?
আমি যখন তোমার বয়সী ছিলাম,
তখন আমি জিম্মি হওয়ার গৌরব অর্জন করেছিলাম।
এতখানি লম্বা না হওয়া পর্যন্ত,
আমাকে শত্রুদের মধ্যে আদান-প্রদান করা হয়েছিলো।
কুমার ইয়্যেচিয়ো,
আপনার লিখনের পাঠের জন্য দেরি হয়ে যাবে, ভালো করেই তা জানেন।
প্রণিপাত, দাইয়্যোন।
আমি ওটার পরিবর্তে ধনুর্বিদ্যা অনুশীলন করতে চাই।
একজন শাসকের লেখা স্পষ্ট এবং সুন্দর হওয়া আবশ্যক।
তার সবকিছুতে সর্বশ্রেষ্ঠ হওয়া অপরিহার্য।
আমার মাতাও তাই বলে।
উনি কি শীঘ্রই আপনার প্রাসাদ থেকে প্রত্যাবর্তন করবেন?
হ্যাঁ, অবশ্যই।
লিখন অভ্যাস করতে যান।
বোধগম্য করতে পারছি না যে...
ইশিদো রাজপ্রতিনিধিদের কী এমন দেয়ার প্রতিশ্রুতি দিয়েছে যে তারা তার অনুগত হয়ে গেলো।
হয়তো আমার ভূসম্পত্তি।
আপনার পরে সে তাদেরকে হত্যা করবে।
এবং এরপর শিশুটিকে।
পুনরায় কালযুগের সুত্রপাত ঘটতে চলেছে।
আমি প্রাণ দিয়ে হলেও যুবরাজকে রক্ষা করবো।
যদি ওদের রুখে দিতে পারেন তবেই পারবেন।
তারা আপনার "ইয়োশি তোরানাগা" নামকে ভয় পায় না--
তারা ভয় পায় আপনার শরীরে বয়ে যাওয়া 'মিনোওয়ারা' বংশের লোহুকে।
আমি আমার পূর্বপুরুষদের পদবী চাই না।
কারণ আপনি একজন ভালো মানুষ।
কিন্তু এখন ভালো মানুষ হওয়ার সময় নয়।
এখন সময় 'শোগুন' হওয়ার।
আর আপনাকে পূর্বেই বলেছি --
আমি শোগুন হতে চাই না।
এই অভিধা অতীতের একটি রক্তাক্ত প্রতিচ্ছবি মাত্র।
এটা রোপন করা হয় ইয়্যেচিয়োর জন্মের মাহেন্দ্রক্ষণে।
এই কাঠটা তাকে বাড়তে সহায়তা করে।
আপনার এবং যুবরাজের মতো।
আপনার মৃত্যু হলে তার কী হবে?
প্লিজ! আমরা শুধুই বণিক!
প্লিজ!
আমরা শুধুই বণিক! বিশ্বাস করুন!
প্লিজ, না!
না!
প্লিজ! না
প্লিজ!
আপনার গ্রামে আমার প্রভুর কারণে সৃষ্ট অসুবিধার জন্য আমি ক্ষমাপ্রার্থী।
এটা দীর্ঘক্ষণ স্থায়ী হবে না।
প্রভু,
মৃত্যুর মুহুর্ত নিয়ে আচ্ছন্ন।
একজন মানুষ যখন অসহায়,
এবং মৃত্যু যেখানে অনিবার্য--
কিভাবে একজন মানুষ সেই মুহুর্তের সম্মুখীন হয়।
এতেটুকুই যে তার চোখে ধরা দিতে পারে।
অনেকক্ষণ অপেক্ষা করলাম, কিন্তু... কিছুই হলো না।
তার শেষ মুহুর্ত এলো আর শেষ হয়ে গেলো।
অন্য সবার মতো... অস্ফুটভাবে কিছু বললো।
প্রভু, উনি কিকু।
ইযুর সবচেয়ে খ্যাতনামা বারবণিতা।
আপনার সেবা করা আমার জন্য সম্মানের এবং...
আপনাকে প্রসন্ন করা আমার কর্তব্য।
অমন কামুক চোখে কী দেখছো?
কী করছো?
আমি কি থামবো?
অব্যাহত রাখো।
ওহ ঈশ্বর।
ওহ।
সুপ্রভাত।
আমার জুতো কোথায়?
ওই ভিনদেশীটা মরতে বহু সময় নিয়েছে।
সে বেশিরভাগ খ্রিস্টানদের চেয়ে শক্তিশালী ছিলো।
তাকে নিয়ে একটা কবিতা বলো।
তার অক্ষিজোড়া…
ছিলো নরকের অন্ত--
-- সকল বেদনার ছাপ,
ছিলো স্পষ্ট।
গত রাতে একজনকে চিৎকার করতে শুনলাম।
মনে হয়েছিলো যেন সে প্রচন্ড যন্ত্রনায় ভুগছে।
এটা খুবই আঁটসাট।
দেখুন, আপনাদের পক্ষে যদি সম্ভব হয়--
আপনাদের নেতার সাথে পুনরায় কথা বলতে চাই।
যার তরবারি আছে, তরবারিধারী লোকটা।
চমৎকার।
তোমার পিতা মারা যাওয়ার পর থেকে তুমি এই গ্রামটা খুব ভালোভাবে সামলেছো।
কত সময় হলো?
প্রায় ১ বর্ষ।
তোমার সম্পত্তি ৩০০০ কোকু বৃদ্ধি পাবে। [১কোকু- ১৫০কেজি চাল]
আবাসে ফিরেই এটার ব্যবস্থা করে দিবো।
কাকামশাই…
আপনি কি অধিপতি তোরানাগাকে ভিনদেশী জাহাজের কথা বলবেন না?
আমাদের অধিপতি তোরানাগা ওসাকায় বন্দী হয়েছেন।
তাকে বলেছিলাম যে ওখানে গমন করাটা উন্মত্ত নির্ণয়, তবুও তিনি যাত্রা করলেন।
একজন মৃত ব্যক্তির সাথে ভবিষ্যৎ নিয়ে কথা বলতে যাবো কেন?
তাহলে…
আপনার ভিন্ন পরিকল্পনা আছে।
তোমার কী মনে হয়?
এই বিশৃঙ্খল পৃথিবীতে... আমাদের জন্য কী অপেক্ষা করছে?
অধিপতি তোরানাগার মৃত্যুর পর যুদ্ধ হবে তাতে কোন সংশয় নেই।
অধিপতি ইশিদো হবেন সবচেয়ে শক্তিশালী রাজপ্রতিনিধি,
কিন্তু এরপরে তাকে খ্রিস্টান নেতাদের মোকাবিলা করতে হবে।
তাদের খ্রিষ্টান অস্ত্রের সহিত।
তাই এই অস্ত্রবহর আছে এমন একটি জাহাজের অধিকারী যে কোনও অধিপতি ...
সংঘাতের যে কোনও পক্ষের জন্য একজন গুরুত্বপূর্ণ মিত্র হয়ে উঠবেন।
আমার ভ্রাতা আমাকে তার পুত্রের এমন বিস্ময়কর গুণাবলীর কথা বলেনি তো কখনো।
প্রভু!
একটা জাহাজ আসছে।
হিরোমাৎসু।
আপনি আমার গ্রামে এসে আমাকে সম্মানিত করেছেন।
ইয়াবুশিগে।
অধিপতি তোরানাগা আপনাকে এদোতে তার জন্য অপেক্ষা করার নির্দেশ দিয়েছেন।
আমরা একটি বিদেশী জাহাজ এবং এর নাবিকদলকে আটক করেছি।
আমার মনে হয়েছিলো এখানে আমার উপস্থিতি আমাদের লক্ষ্যের জন্য গুরুত্বপূর্ণ।
আর তোপগুলো কোথায়?
আমাকে জানানো হয়েছে যে জাহাজে পাঁচশত বন্দুক, বিশটি তোপ...
এবং রৌপ্য ও সোনার বেশ কয়েকটি পেটিকা আছে।
সবকিছু ডাঙায় আনা হয়েছে।
উত্তম।
বৈদেশিক সম্পর্কের প্রধান হিসাবে,
অধিপতি তোরানাগা জাহাজটি এবং তার সমস্ত বস্তুকে জব্দ করছেন।
সম্মানের সহিত বলছি।
ইযু আমার জায়গীর।
খুবই দুঃখিত…
আমি ভেবেছিলাম আপনি আমাদের প্রভুর প্রতি অনুগত।
অবশ্যই আমি অনুগত।
সন্দেহাতীতভাবেই জাহাজটি তার।
এটা তার জন্য উপহার, যদিও তাকে এটা চমক হিসেবে দিতে চেয়েছিলাম।
তিনি আপনার বদান্যতায় প্রসন্ন হবেন।
তিনি সবকিছু জেনে গেছেন।
তোমার গ্রামে একজন গুপ্তচর আছে।
আমাকে কোথায় নিয়ে যাওয়া হচ্ছে?
আপনি। আপনি আমার দিকে তাকান।
- আপনারা বিনা বিচারে বন্দীদের হত্যা করেন। - এই ক্যাপ্টেনের মুখ বন্ধ করো।
এখানে কি এরকম নৈরাজ্যই চলে?
এই কি সে?
তাকে বলো যে তাকে ওসাকায় নিয়ে যাওয়া হচ্ছে।
আপনাকে ওসাকায় নিয়ে যাওয়া হবে।
আমার লোকেদের না দেখা পর্যন্ত আমি কোথাও যাব না।
হেই, হেই, মুত্রখোর শয়তান!
এখানে এটা নিষিদ্ধ!
সেই কি পাইলট?
পাইলট?
প্রভু হিরোমাৎসু।
রদ্রিগেজ মহাশয় তার দেখভাল করবে।
সে তাকে সুরা দেবে এবং তারপর তার মাথা উড়িয়ে দেবে।
নতজানু হও। বাঁচতে চাইলে এই বাস্টার্ড-সামার সামনে নতজানু হও।
উনি এখানে রাজার সমান।
এবং তাকে বলো, "আমাকে ক্ষমা করুন।"
আমাকে ক্ষমা করুন।
সব নোংরা খাওয়া সামাদের কাছে চাওয়া হয়েছে না? এবার চলো।
- তুমি কি ওই ডাচ জাহাজের পাইলট? - তুমি কে?
তুমি একটা আনাড়ি, হীন যুবক। লিজার্ড লাইটহাউজের অক্ষাংশ কত?
৪৯ ডিগ্রী, উত্তরে ৫৬ মিনিট এবং দক্ষিণ এবং দক্ষিণ-পশ্চিমে পাথরগুলো সতর্ক থাকতে হবে।
নইলে সর্বনাশ। বাহ, তুমি তো সত্যিই একজন পাইলট।
আবার ইংরেজও বটে। বাহ্।
শুনুন, স্যার, আপনি জাপানি জানেন। আমার দল বেঁচে আছে কিনা তা অবশ্যই আমাকে জানতে হবে।
সামুরাই-সামা। এই নাবিকের বন্ধুরা?
একজনকে মৃত্যুদন্ড দেয়া হয়েছে।
অন্যরা প্রভু ইয়াবুশিগের বন্দী।
সুসংবাদটি হল যে তোমার ক্রুদের মধ্যে শুধুমাত্র একজন মারা গেছে,
এবং জাপানিরা বলেছে যে তারা বাকিদের ছেড়ে দেবে, যদি তুমি কোনো বেয়াদবি না করো।
আমার দলের কাকে হত্যা করা হয়েছে?
গল্পটা এরকম, ইংরেজ, তোমার ক্রুরা এখন তাদের কাছে।
হয়তো তুমি ফিরে আসার পর তাদের দেখতেও পারো, হয়তো না, কিন্তু পরিস্থিতি তোমার হাতের নাগালের বাইরে।
- আমরা কোথায় যাচ্ছি? - ওসাকায়, একটি বড় শহরে।
মহান অধিপতি ইয়োশি তোরানাগা তোমার সাথে দেখা করতে চান।
আর সে আমার কাছে কী চায়?
হয়তো তোমার অন্ডকোষ নিয়ে খেলতে চায়। আমি কীভাবে জানবো?
কিন্তু সে একজন শক্তিশালী মানুষ, তাই আমি তাকে আটকাবো না।
এই লোকেদের থেকেও শক্তিশালী?
কান্তোর লর্ড?
এর মতো লক্ষ লক্ষ পাগল তার পাছা মোছার সম্মান পাওয়ার জন্য মরতে রাজি।
তোমার নামটা জানা হলো না বন্ধু।
রদ্রিগেজ, এবং আমি পর্তুগিজদের জাহাজ চালানো একজন স্প্যানিশ। আমি তোমার বন্ধু নই।
আমার জাহাজ ফিরে পাওয়ার কোনো আশা আছে, রদ্রিগেজ?
হ্যাঁ। হ্যাঁ, ঠিক যখনই আমার বাড়া চুষবে।
শোনো, ইংরেজ, কোনোরকম ছলচাতুরি করবে না।
আমি ওই লোকদের বলেছি আমি তোমার দায়িত্ব নিয়েছি।
তাই আমাদের দুপক্ষেরই উপকার করো একটা, জাহাজটাকে বিদায়ী চুমু দিয়ে দাও।
টানো!
ওসাকায় যাচ্ছে একজন বন্দী হওয়ার জন্য।
ভুল মনে হচ্ছে, না?
- সূর্যাস্তের সময় ঝড় আসবে। - আমাদের উত্তর-পশ্চিমে যেতে হবে।
এই ক্রুরা ডাঙার খোঁজ করবে।
পর্তুগিজদের সাথে এখানে এসেছো?
আমি জীবিকার জন্য জাহাজ চালনা করি।
বললে না তো তুমি এখানে কিভাবে এলে?
ম্যাজেলান প্রণালী দিয়ে এসেছি, বাণিজ্যের উদ্দেশ্যে।
ক্যাপ্টেন-জেনারেল আমাদের চিলিতে দীর্ঘদিন ধরে রেখেছিলেন। তাকে সতর্ক করেছিলাম যে বাতাস থেমে যাবে।
সে আমার কথা শোনেনি।
আর এখন নেতৃত্ব তোমার কাঁধে।
তোমার ভাগ্য কতটা করুণ। শুকুমেই (宿命)।
- কী বললে শব্দটা? - শুকুমেই (宿命)?
শুকুম-- এটা এখানে একটি সাধারণ বিশ্বাস।
এর অর্থ কর্মফল।
নিয়তি।
অপরিবর্তনীয় ভবিতব্য।
পুরোটাই জীবনের বৃত্তের প্রতিটি বিন্দু, একটি আরেকটির সাথে সংযুক্ত। জীবন, মৃত্যু।
তোমাকে কেবল নিজের ক্ষুদ্রতাকে মেনে নিতে হবে।
এই লোকগুলো নাস্তিক বর্বর।
অথবা হতে পারে তারা তোমার চিন্তাভাবনাকে পাত্তা দেয় না,
তরুন ধড়িবাজ পুঁচকে জলদস্যু।
কেন মনে করছো যে আমি জলদস্যু?
ওই জাহাজে তোমাদের ২০টা বন্দুক ছিলো।
২০টি বন্দুক, আত্মরক্ষার জন্য,
স্প্যানিশ কুকুর দ্বারা পরিচালিত অবৈধ পর্তুগিজ যুদ্ধজাহাজের থেকে।
আমরা ভুল করে এখানে এসেছি।
স্বদেশের উপকূল পুনর্বার দেখার আশায় বুক বেঁধে রাখা বণিক ছাড়া আর কিছুই নই আমরা।
তোমার কথা ভালো লাগলো, ইংরেজ। ভালো লাগলো।
প্রকৃতপক্ষে, আমাদের সামনে একটি দীর্ঘ রাত রয়েছে,
তাই আমি তোমাকে জাহাজের দায়িত্ব নেওয়ার সম্মান প্রদান করবো।
আসো।
- আমাকে বিশ্বাস করার জন্য ধন্যবাদ। - তো, কেন করবো না?
তুমি তো পাইলট, কোনো নাস্তিক বর্বর তো না, তাই না?
বুঝতে পারলে?
হ্যাঁ।
হয়তো আমাদের আর ওসাকায় মরতে হবে না!
ঝড়ের দিকে আমাদের জাহাজ ঘুরিয়ে দিতে হবে!
কোথায় গেলো তোমার পুরুষত্ব?
যেখানে সেটা থাকা উচিত এবং আমি চাই যে এটি সেভাবেই থাকুক।
নিচে যাও, তাদের দাঁড় টানতে বলো! সাঁতার জানো?
তুমি জানো না?
আমি শিখিনি কখনো! লড়াই করার চেয়ে দ্রুত ডুবে যাওয়া ভালো, তাই না?
আরে বাল! ঝড়ের দিকে!
এ কী? এখনো এখানে কী করছো, বেকুব জলদস্যু?
পতুগিজদের গোলামি করা স্প্যানিশটার গোঁয়া মারার অপেক্ষা করছি!
গোটা ইংরেজ জাতির গোঁয়া মারি!
সে কী করছে?
দাঁড় টানো!
দৃঢ় থাকো!
দৃঢ় থাকো! বিশাল ঢেউ আসছে!
দাঁড় টানো!
- রদ্রিগেজ! - পাইরেট!
রদ্রিগেজ!
যদি তোমরা বাঁচতে চাও বেকুবের দল,
টানো দাঁড়!
টানো!
জাহাজ প্রস্তুত।
শোনো সবাই, আমরা জাহাজ ত্যাগ করছি!
কী করছে সে?
রদ্রিগেজ মশাই।
আপনাদের পাইলট আছে...এখানেই কোথাও।
আমরা জানি, সে এখনও বেঁচে থাকতে পারে।
আমি তোমার মতো নোংরা, জঘন্য অসভ্য প্রকৃতির লোকেদের কথা চিন্তা করি না,
কিন্তু আমি যেখান থেকে এসেছি আমরা অন্যদের মরতে ছেড়ে দিই না।
স্পেনীয় লোকটির সন্ধান করাটা তার ভুল নয়।
লোকটি একজন দক্ষ নাবিক।
আপনি তাকে নিয়ে যান, জলদি কাজ শেষ করুন।
প্রভু! তাকে খুঁজে পেয়েছি!
সে ওখানে!
রদ্রিগেজ!
উপরে ওঠো!
আমি শুধু একটু দেখার চেষ্টা করছি।
এই নাবিককে জীবন ঝুঁকিতে ফেলতে দিয়ো না।
আমি তাকে উপরে নিয়ে আসব।
আমি।
ওহ, আচ্ছা।
নিজের লোকদের সামনে তো কোনো চ্যালেঞ্জ প্রত্যাখ্যান করতে পারবেন না, তাই না?
যাও, অসভ্য।
হয়তো ডুবে মরার আগে পরে গিয়েই মরবে।
জলদি শেষ করা যাক এটা।
প্রভু, আপনার জায়গায় আমাকে যেতে দিন।
দেখতে পাচ্ছো না সে কী করতে চাইছে?
এই ভিনদেশী চায় আমি যাতে ব্যর্থ হই।
আমাকে পরীক্ষা করছে সে।
সে খুবই নির্বোধ, যদিও সে নিজে এটা জানে না।
প্রভু!
তোমাদের বেকুব লর্ডের সাথে যা হয়েছে তার জন্য আমি দুঃখিত।
জাহাজ থেকে আরো রজ্জু নিয়ে এসো!
সে জীবিত আছে!
রজ্জু নিয়ে আসা হচ্ছে!
প্রভু!
দয়া করে কিছু একটা ধরে থাকুন!
প্রভু! সহায়তা আসছে!
কী করছে সে?
শুভ সন্ধ্যা, মারিকো।
খুবই দুঃখিত, মহামান্য-- আমাকে বলা হয়েছিলো আমি শ্বশুরমশাইয়ের সাথে সাক্ষাৎ করতে যাচ্ছি।
আমি হিরোমাৎসুকে একটি কাজে পাঠিয়েছি।
তোমাকে আমিই ডেকে পাঠিয়েছি।
আমার সেনাধ্যক্ষের পরিবারে তোমার বিবাহ হয়েছে কত দিবস হলো?
১৬ বছর।
আর খুব কমই আমাদের মধ্যে বার্তালাপ হয়েছে।
ফুজিকে সেদিন তার শোক কাটিয়ে উঠতে সাহায্য করার জন্য ধন্যবাদ।
আমি যদি আরো অধিক কিছু করতে পারতাম।
এটা সত্যিই দুঃখজনক।
যখন থেকে অধিপতি ইশিদো পর্ষদকে আমার বিরুদ্ধে চালনা করেছেন,
যেদিকে তাকাই, সর্বত্র মৃত্যু দেখি।
রাজপ্রতিনিধিরা যদি আপনাকে ক্ষমতাচ্যুত করতে সমর্থন দেন,
আমরাও আপনার সাথে মৃত্যুকে স্বাগত জানাবো।
আমি জানতে পেরেছি তুমি পর্তুগিজ বলতে পারো।
কেবলই একজন পাঠার্থিনী হিসেবে।
তোমার শ্বশুরমশাই আজিরো থেকে একজন বন্দীকে নিয়ে আসছেন।
ভিনদেশী জাহাজের একজন শ্বেতাঙ্গ।
আমি চাই তুমি আমাদের কথোপকথনের ভাষান্তর করো।
পর্তুগিজরা অবশ্যই একজন ভাষান্তরিক পাঠাতে সক্ষম।
তোমার পিতার মৃত্যু হয়েছে ১৪ বছর হয়ে গেছে না?
১৪ বছর...
এবং ৩ মাস।
আকেচি জিনসাই ছিলেন দৃঢ়-মনের এবং নীতিবান মানুষ,
এবং আমি তাকে অত্যন্ত শ্রদ্ধা করতাম।
কিন্তু আমি জানি সেই স্মৃতি তোমাকে তাড়া করে।
তার সাথে সহমরণে তোমাকে বাঁধা দেয়ার স্মৃতি।
ফুজির মতো,
তোমাকেও যুদ্ধ থেকে বিরত রাখা হয়েছে এবং উদ্দেশ্য লুণ্ঠন করে নেওয়া হয়েছে।
যদি,
তোমার অধিপতি হিসেবে,
তোমার সেই উদ্দেশ্য ফিরিয়ে দিতে পারি?
এই ভিনদেশী তোমার ধর্মবিশ্বাসের শত্রু।
ঈশ্বরের প্রতি তোমার আনুগত্য কি ...
আমার প্রতি তোমার আনুগত্যের সাথে সাংঘর্ষিক?
আমি যদি নিছক একজন খ্রিস্টান হতাম, হ্যাঁ।
কিন্তু --
আমার ভেতরে একাধিক হৃদয় আছে।
আমি মনে করি আমাদের ভাগ্য আমাদের একত্রিত করেছে।
তুমি, আমি,
এবং সেই ভিনদেশী যে পরিস্থিতির চক্র ঘুরিয়ে দিতে পারে।
আমার পা জ্বালা করছে,
আমার মাথা ব্যথায় ফেটে যাচ্ছে, এবং প্রস্রাবে পেট ফুলে গেছে।
তুমি একজন জঘন্য নার্স, ইংরেজ।
লোকটা ওই খাঁড়ায় আত্মহত্যা করতে যাচ্ছিলো।
তোমাকে বাঁচানোর জন্য সে তার জীবনের ঝুঁকি নিয়েছিলো,
এবং যখন সে বুঝলো তার উপর আছড়ে পরা ঢেউ থেকে তার নিস্তার নেই, সে বাঁচার চেষ্টা করেনি।
সে চেষ্টা করতে পারতো, কিন্তু সে ঘুরে দাঁড়াল এবং তার তরবারি বের করলো।
সে নিজের মৃত্যুকে বেছে নিয়েছিলো। এর চেয়ে আর কী সম্মানজনক পরিণতি একজন মানুষ আশা করতে পারে?
আমি কি এখানেই মারা যাবো?
সম্ভবত।
এই উন্মাদনার সামনে এভাবে অসহায় হয়ে থাকতে পারছো কীভাবে?
এই জীবনের কথা বলছো?
ぜひもございません。 Zehi mo gozaimasen.
প্রকৃতির অজানা গতিপথকে কেউ প্রতিরোধ করতে পারে না।
আমরা কেবল আমাদের নিজেদের ছোট ভূমিকাটুকু গ্রহণ করতে পারি।
বাজে কথা।
আমি এখানে আসার জন্য দীর্ঘ সময় ধরে কঠোর সংগ্রাম করেছি।
এই উন্মাদনার কাছে মাথা নত করবো না। আমি করবো না, করতে পারবো না।
মজার ব্যাপার তো, আমি তো ভেবেছিলাম তুমি দুর্ঘটনাবশত এসেছো।
দেখো, পাইলট, সত্যটা বলেই ফেলি তোমাকে…
আমি এটা তোমার জাহাজে খুঁজে পেয়েছি।
মনে হয় এটা কোনো স্প্যানিশ নাবিকের কাছ থেকে চুরি করা নির্দেশিকা পুস্তিকা।
নিশ্চয়ই এর মাধ্যমেই মাজেলান প্রণালী পার হওয়ার পথ খুঁজে পেয়েছো।
যার মানে এটা তোমার।
এটি... সকল ক্যাথলিক ঘাঁটির একটি তালিকা,
যা তুমি এবং তোমার তথাকথিত বণিকের দল পোড়াতে যাচ্ছিলে।
দেখো, আমার মতে এটা হলো বাস্তব বর্বরতা।
তোমার আদেশ ছিল,
"স্প্যানিশ অঞ্চলগুলি লুণ্ঠন করো, জাপানে যাও এবং ...
নয়াবিশ্বে বাণিজ্যের পথ খোলো।"
অতএব, তোমাকে সতর্ক করছি,
আমি পৌঁছানোর সাথে সাথে এগুলো পর্তুগিজদের হাতে তুলে দেবো।
এখানেই আমার উপসংহার নয়।
এই নিকৃষ্ট ভূমিতে আমি মরবো না।
এই নিকৃষ্ট ভূমি?
শোনো, ইংরেজ। আমরা শীঘ্রই বন্দরে পৌঁছাবো।
তুমি উপরে কেন যাও না? উপরে যাও আর আমাকে বলো কী কী দেখলে।
এবং যখন নিজ চোখে ওসাকাকে দেখবে,
এসে বোলো যে আমাদের বিশ্বকে তোমার কাছে সভ্যতার মুকুট রত্ন মনে হয় কি না।
আর তারপর নিজেকে প্রশ্ন করো...
এমন এক ভূমিতে কাদের হাতে ক্ষমতার ছড়ি সাঁজে?
যে খোলাখুলি পরিকল্পনা করে?
না কি যাকে কেউ দেখতে পায় না?
এখানে একটি প্রচলিত কথা আছে যে প্রত্যেক মানুষের তিনটি হৃদয় থাকে।
একটি থাকে তার মুখে, পুরো বিশ্বের জানার জন্য।
একটি তার বুকে, তার বন্ধুদের জন্য।
এবং একটি গোপন হৃদয় থাকে নিজের ভেতরে প্রোথিত, যেখানে কেউ খুঁজে পাবে না।
এই হৃদয়কে লুকিয়ে রাখতে হবে, যদি সে বাচঁতে চায়।
শীঘ্রই বুঝতে পারবে, ইংরেজ।
আর কে জানে,
হয়তো-- হয়তো নিয়তি কোনো কারণে তোমাকে এখানে এনেছে।
হয়তো তুমি অনেক দিন বেঁচে থাকবে কারণটা বুঝতে পারার জন্য।
সাবটাইটেলটি দিয়ে সিরিজ এপিসোডটি উপভোগ করার জন্য ধন্যবাদ। অনুবাদককে সাপোর্ট করতে (BKash/Rocket- 01721330162) ⴵ ╰┈➤ ❝ [ ফেসবুকে আমিঃ fb.com/SKD215 ] ❞ ⴵ